Zuma rustig by sy Nkandla-huisPres. Jacob Zuma President Jacob Zuma spandeer die eerste dag van die kieserregistrasienaweek by sy huis in Nkandla, KwaZulu-Natal, het die presidensie in ‘n verklaring gesê. Zuma het vroeër twee kieserregistrasiepunte by die laerskole in Halambu en Ntolwane besoek. “Hy is tevrede met die hoeveelheid kiesers wat opgedaag het, veral die jongmense wat aangedui het dat hulle vir die eerste keer op 7 Mei sal stem,” het Mac Maharaj, woordvoerder van die president, gesê. Zuma sal Sondag ook rustig by Nkandla spandeer voor die Staatsrede wat op 13 Februarie gelewer word.